钦定古今图书集成/明伦汇编/氏族典/第624卷 > 拓跋余
## 钦定古今图书集成/明伦汇编/氏族典/第624卷 > 拓跋余

按《魏书南安王传》：“南安王余，真君三年封吴王，后改
封南安王。世祖暴崩，中常侍宗爱矫皇太后令，迎余
而立之，然后发丧，大赦，改年为永平。余自以非次而
立，厚赏群下，取悦于众，为长夜之饮，声乐不绝，旬月
之间，帑藏空罄。尤好弋猎，出游无度。边方告难，余不
恤之，百姓愤惋，而余晏如也。宗爱权恣日甚，内外惮”
之。余疑爱将谋变，夺其权。爱怒，因余祭庙，夜杀余。高
宗葬以王礼，谥曰“隐。”